বাংলাদেশ একাদশে ৩ পরিবর্তন, ইংল্যান্ডের ৪
হোম অব ক্রিকেট মিরপুরে শুরু হয়েছে বাংলাদেশ-ইংল্যান্ড তিন ম্যাচ ওয়ানডে সিরিজের প্রথম ম্যাচ। আজ অনুমিতভাবেই বাংলাদেশ একাদশে আগের সিরিজের তুলনায় তিনটি পরিবর্তন আনা হয়েছে। আর ইংলিশরা একাদশ সাজাতে গিয়ে চারটি পরিবর্তন এনেছে।







দীর্ঘ বিরতির পর আজ ঘরের মাঠে সিরিজ খেলতে নেমেছে তামিম-সাকিবরা। ভারতের বিপক্ষে সবশেষ ওয়ানডে খেলেছিল তারা। 




প্রথম ওভারেই উইকেট হারাতে পারত বাংলাদেশ। ক্যাচ দিয়ে অল্পের জন্য বেঁচে গেলেন দলে ফেরা অধিনায়ক তামিম ইকবাল।
ম্যাচের পঞ্চম বলটি ড্রাইভ করেন তামিম। খেলতে পারেননি ঠিকঠাক। বল সোজা যায় বোলার ক্রিস ওকসের দিকে। একটু নিচু হয়ে বল মুঠোয় জমানোর চেষ্টা করেন ওকস। কিন্তু নিতে পারেননি ক্যাচ।
২ রানে তখন খেলছিলেন তামিম। ১২ টা ২০ মিনিটে এ প্রতিবেদন লেখা পর্যন্ত বাংলাদেশ কোনো উইকেট না হারিয়ে ২৭ রানে ব্যাট করছে। তামিম ১৭ আর লিটন ব্যাট করছেন ১ রানে। 
অনুমিতভাবেই আজকের ম্যাচে ফিরেছেন অধিনায়ক তামিম ইকবাল। তার সঙ্গে একাদশে এসেছেন বাঁহাতি স্পিনার তাইজুল ইসলাম ও টপ অর্ডার ব্যাটসম্যান নাজমুল হোসেন শান্ত।
বাদ পড়েছেন এনামুল হক, ইয়াসির আলি চৌধুরি ও ইবাদত হোসেন।
বাংলাদেশ: তামিম ইকবাল (অধিনায়ক), লিটন কুমার দাস, নাজমুল হোসেন শান্ত, সাকিব আল হাসান, মুশফিকুর রহিম, আফিফ হোসেন, মাহমুদউল্লাহ, মেহেদী হাসান মিরাজ, মুস্তাফিজুর রহমান, তাসকিন আহমেদ, তাইজুল ইসলাম।
ইংল্যান্ড একাদশে ৪ পরিবর্তন
বাংলাদেশের বিপক্ষে প্রথম ওয়ানডের একাদশে জায়গা হয়নি অলরাউন্ডার স্যাম কারানের। দক্ষিণ আফ্রিকার বিপক্ষে খেলা সবশেষ ওয়ানডে থেকে নেই হ্যারি ব্রুক, বেন ডাকেট, রিস টপলি। ব্রুক ও ডাকেট মঙ্গলবার শেষ হওয়া টেস্ট সিরিজে খেলার কারণে বাংলাদেশ সফরের দলে নেই।
দলে ফিরেছেন ফিল সল্ট, জেমস ভিন্স ও মার্ক উড। অভিষেক হচ্ছে উইল জ্যাকসের।
ইংল্যান্ড একাদশ: জেসন রয়, ফিল সল্ট, দাভিদ মালান, জেমস ভিন্স, জস বাটলার (অধিনায়ক), উইল জ্যাকস, মইন আলি, ক্রিস ওকস, আদিল রশিদ, জফ্রা আর্চার, মার্ক উড।
গত ৯ বছরে ঘরের মাঠে কাকে হারায়নি বাংলাদেশ? তিন সংস্করণের কথা বিবেচনায় নিলে কেবল একটি দলই এখানে হারেনি কোনো সিরিজ। সেই ইংল্যান্ডের বিপক্ষে নিজেদের শক্তির পরীক্ষায় নামছে তামিম ইকবালের দল।

হোম অব ক্রিকেট মিরপুরে শুরু হয়েছে বাংলাদেশ-ইংল্যান্ড তিন ম্যাচ ওয়ানডে সিরিজের প্রথম ম্যাচ। আজ অনুমিতভাবেই বাংলাদেশ একাদশে আগের সিরিজের তুলনায় তিনটি পরিবর্তন আনা হয়েছে। আর ইংলিশরা একাদশ সাজাতে গিয়ে চারটি পরিবর্তন এনেছে।